Erevik: – Vi vil kjempe om semi helt til «the bitter end»
– Nikola er verdens beste spiller, sammen med Mikkel Hansen. Han er fantastisk. Franskmennene har mange svært gode spillere, og er et kollektiv som må stoppes. Men vi er gode, og vi skal bryte ned det franske laget, sier Erlend Mamelund til VG. Oppskriften før kveldens kamp i Tauron Arena er like enkel som den er forferdelig vanskelig. Norge må ta poeng mot Frankrike. Dersom franskmennene vinner, må de norske håndballgutta håpe på at Kroatia tar poeng fra Polen i den påfølgende kampen. Det vil også gi semifinalebillett. Sett denne?Trenerduoen hylles: – De klokeste håndballhodene gjennom tidene Det er duket for en thriller av en kveld i Krakow, hvor det vil bli et bikkjeslagsmål om å ta seg til semi. Og Norge står overfor en formidabel oppgave - et blikk på merittlisten til det franske herrelandslaget gir tittel på tittel på tittel i en nær sagt endeløs rekke. – Om Frankrike leverer en topp prestasjon, blir det vanskelig for oss å få det i vår bane. Og jeg tror ikke de slipper seg ned til denne kampen. Jeg snakket med Nikola (Karabatic) i går, og han var imponert over Norge. Det er bra, for da får de kjenne litt på frykten de også, slår Mamelund fast. Skjebnedøgnet:Slik forbereder Norge segVG møtte også Karabatic for noen dager siden, og da fortalte han om respekten han har fått for det norske laget. – Det er et ungt, veldig talentfullt lag. De er fryktløse, og har ikke noe press på seg. Ingen forventer veldig mye av dem akkurat nå. De spiller bra, de er veldig raske og har imponert i dette mesterskapet, sier mannen som flere ganger har blitt kåret til verdens beste håndballspiller, nå senest i 2014. Espen Lie Hansen vet at Karabatic er en av de spillerne Norge må passe ekstra godt på i kveld dersom de skal stå igjen med poeng i potten. – Men han kan ikke vinne kampen alene. Han er ikke lett å stoppe, men han er ikke umenneskelig. Han kan ha dårlige dager han også, det får vi håpe han har i morgen, sier Hansen til VG. VG Direkte:Følg Norges kamp mot Frankrike fra klokken 18.15 Karabatic og hans franske lagkamerater vet at kveldens kamp, den må de vinne. Tittelsankerne, favorittene - for dem vil det være en katastrofe å ryke ut i hovedrunden. – Vi har troen på det vi gjør, og det er nok dersom vi spiller bra, sier Hansen. Les også:Satset som lærer - ble tidenes høyrekantNorge består av en homogen gruppe spillere, hvor ingen skiller seg spesielt ut som profiler og enere. Skal Frankrike kunne tas, må hele det norske laget fungere. Også keeperne, som hittil i mesterskapet ikke har hatt noen voldsom høy redningsprosent. – Det må hentes fram noen redninger, helst flere enn vi har hatt tidligere i mesterskapet. Vi jobber steinhardt med å finne fram til det, sier keeper Ole Erevik til VG. I kveld håper han at både han selv og keeperkollega Espen Christensen kan få hender og føtter på nok franske skudd. Da kan det bli spennende. – Vi håper at vi kan samarbeide så godt med forsvaret at vi stopper en del baller. Nok til at vi kan være med og kjempe om en semifinale helt til «the bitter end». PS! Kampen mellom Norge og Frankrike starter klokken 18.15. Du kan se den på TV 3.
Om få timer kan Norge nå en historisk semifinale i EM. Men da må et fransk stjernegalleri, med Nikola Karabatic (31) i spissen, nedkjempes. Det vil koste.